Noordwes: 247 oor twee dae vasgetrek | Maroela Media
Lt.kol. Amanda Funani, woordvoerder van die polisie, sê die verdagtes is in onder meer Klerksdorp, Brits en Rustenburg in hegtenis geneem.
Volgens Funani is meer as 105 verdagtes vas vir aanranding met die doel om ernstig te beseer, altesaam 19 vir verkragting, 17 vir opsetlike beskadiging aan eiendom, 25 vir besigheidsroof en talle vir die oortreding van 'n beskermingsbevel. Talle ander is vir algemene roof en geweld teen vroue en kinders in hegtenis geneem.
Funani sê die meeste van die verdagtes het reeds voor verskillende howe in die provinsie verskyn.
Lt.genl. Baile Motswenyane, provinsiale polisiekommissaris, het die polisie geloof vir dié inhegtenisnemings. Motswenyane sê sulke optrede van die polisie sal 'n boodskap aan misdadigers stuur dat die lang arm van die gereg skuldiges áltyd inhaal.
Baie dankie dit is great!!! Wens ek kan julle help!!!
Damkie Mnr Cele hou aan om die SAPD aan te spoor. Die resultate wys reeds.
Dit is baie goeie peblusiteit, maar hoeveel van die verdagtes is weer die volgende dag op straat? Hoeveel word eintlik aangekla en kry enige straf? Dit word nooit gese nie. Meeste van hul sake word uitgegooi oor te min bewyse of ander redes.
247 kriminele vasgetrek van een provinsie..die syfers is skokkend…dit kos nie eers intelligensie om te weet hier is groot fout in SA nie..
Dis uitstekend, maar ongelukkig weereens net nog 'n bewys dat die ANC die stryd teen misdaad verloor het, en die strafregstelsel faal. 247 persone in net 3 gebiede binne 2 dae, en dis nét die kriminele wat die SAPD kon aankeer. Hoeveel ander is nog op vrye voet? Dis skrikwekkend om te besef dis die tipe samelewing wat die ANC geskep het. Hierdie syfer is so hoog omdat die straf wat opgelê word nie ooreenstem met die mate waarmee die misdaad gepleeg word nie. Dis omdat menseregte in ons land voorrang geniet bo die misdaad, en gewoonlik weeg die menseregte… Lees meer »